Wilt
Tom Sharpe
ePUBCat
Henry Wilt, professor auxiliar, segon grau, a l’Escola Tècnica d’Arts i Oficis, ha tornat a veure rebutjada la seva proposta d’ascens a professor titular. Deu anys intentant entaforar literatura als cervells d’aprenents de paleta, guixaire, carnisser i altres de semblant estofa, no li han servit per guanyar-se el reconeixement dels seus superiors. A casa seva les coses no li van millor. Eva, la seva desmesurada i dominant esposa, no para de turmentar-lo dia i nit per la seva manca d’esperit agressiu, tant sexual com professional. Eva, acabada d’iniciar en l’arriscat culte al feminisme i l’alliberament sexual de la mà d’una americana emancipada i del seu marit, un pervertit del plàstic, pretén aconseguir la plenitud. Després d’una experiència més aviat desafortunada en una festa, Henry Wilt, decideix portar a terme una de les seves fantasies de sempre: L’assassinat de la seva esposa. L’acció es precipita, Eva Wilt desapareix sobtadament i Henry es veu involucrat i forçat a ajudar la policia en les seves investigacions. L’autoritari inspector Flint, Judy —una graciosa nina inflable molt tossuda i coqueta—, i fins i tot un reverend preconciliar, contribueixen a aclarir el misteri d’aquesta grotesca sàtira de la societat actual.